Sacrosancto et exhorabili loco in honore Dei et beatorum apostolorum Petri et Pauli consecrato, in pago Matisconense, cui preest domnus Hemardus venerandus abba. Igitur ego Teotbertus, in Dei nomine, dono predicto loco, et monachis Deo et sanctis ejus ibidem servientibus, aliquid de rebus mee [hereditatis], hoc est vineam et terris, pratis, silvis, sitam in pago Matisconense, in agro Tissiacense, in villa Burgundia et Fargias, preter unum curtilum quod est in villa Burgundia; quantum visus sum in his duobis villis habere vel possidere dono atque transfundo Deo et sanctis apostolis ejus, pro remedio anime mee vel parentum meorum, ut hereditatem habeamus in regno Christi et Dei, ea ratione ut, quamdiu advixero, teneam et possideam, et omnibus annis, festivitate sancti Petri, denarios IIII persolvam in censu. Si quis vero, si ego, aut ullus heredibus meis, contra hanc donationem aliquam calumniam generare presumpserit, non vindicet quod repetit, sed cui litem intulerit auri libra I persolvat, et hec donatio firma et stabilis permaneat, cum stipulatione subnixa. Actum Cluniaco. S. Teutbert, qui fieri et firmare rogavit. S. Rannaldi. S. Anscheri. S. Stefani. S. Geraldi. S. Arulfi. S. Girbaldi. S. Fulcradi. Data mense madio, anno XIIII regnante Loduvico rege.